Kesäilta laitakaupungilla
Suuri talo helisee kuin soittorasia,
 etelämeren lauluja, tanssin rytmiä,
 hempeitä lauluja rinnan marssien kanssa.

 Ikkunoista kurkoittavat ihmiset,
 katsovat merelle oudoin silmin,
 kuuntelevat askeleita kadulla,
 uneksivat juhlista, kauniista sydämistä,
 onnesta, joka ei tule.
 Kalliolla vastapäätä kulkee kädetön nuorukainen
 lakkaamatta tuijottaen merelle.
 Tyhjät hihat lepattavat
 kuin voimattomat siivet.